Direktoratet for fiendtlig eiendom
Store norske leksikon,Historie,Norsk og nordisk historie,Norges historie,Norges historie fra 1945 til 1970
Direktoratet for fiendtlig eiendom ble opprettet ved provisorisk anordning i 1945, nedlagt i 1953. Det hadde vidtgående myndighet til å styre det gods som etter loven var å anse som fiendtlig eiendom.
I den første perioden etter andre verdenskrig ble den allierte overkommandoen, etter avtale mellom Norge, USA og Storbritannia, gitt rett til å disponere fiendtlig eiendom i Norge, før det gjenværende ble overført til direktoratet for fiendtlig eiendom. Som et ledd i beredskapslovgivningen ble det 15. desember 1950 gitt en ny lov om fiendegods. Denne loven har bestemmelser om at fiendtlig eiendom skal styres av et direktorat, som i tilfelle blir å organisere på ny. Litteratur Oversikter over arbeidet i sentraladministrasjonen: Det kongelige forsynings- og gjenreisningsdepartementet (Oslo, 1945)